成语典故.诵经延寿梁·智藏,吴郡人,住钟山开善寺,遇相者谓曰:"法师聪明盖世,惜命不长,止三十一耳."时年二十有九,于是罢讲,探经藏得"金刚经",竭诚诵读,礼佛忏悔,昼夜不辍.至期,忽闻空中声曰:"汝寿本尽,以般若功德力,得倍寿矣!"后见前相者,惊异莫测,藏陈其故,始知经力不可思议. 赞曰:修短分也,礼忏诵经而寿延,则宿因之说废矣.还带而夭相除,渡蚁而贵形现,人力尚可回天,况三宝不思议了耶?独恨精诚不能如二公耳,鼓橐龠而为经,交杵碓而成礼,亦何怪乎感应之无由也?